Ош мамлекеттик музыкалык окуу жайы
Ош мамлекеттик музыкалык окуу жайы Н. Борошев атындагы 1963-ж. уюшулган. Фортепиано, кылдуу, үйлөмө, кыргыз эл аспаптары, орус эл аспаптары, жеке ырдоо, хорду дирижёрлоо, музыка теориясы боюнча бөлүмдөрү бар. Айрым студенттер жана бир топ педагогдор эл аралык конкурстардын, Орто Азия республикаларынын жана Казакстандын аткаруучу-музыканттар конкурстарынын лауреаттары. Окуу жайынын окуучулары, педагогдору облуста өткөн бардык маданий-массалык иштерине, театрлашкан көрсөтүүлөргө, концерттерге, фестивалдарга, кароо-конкурстарга дайым катышат. Окуу жайынын директорлору: КРдин эмгек сиңирген артисти К. Комиссаров, И. Эсенгулов, Г. Монахов, С. Мадумаров, КРдин Маданиятына эмг. сиң. ишмер Т. Чалапинов, КРдин эмгек сиңирген артисти И. Аманбаев, учурда Р. Султанов.
Искусство жана маданият

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7